lt lv es lv en lv en ceb lv lv fi es es lv lv lv fr ceb lv lv lv es lt lv lv lv en lv lv lv en lv lv en lv lv lv lv lv lv lv lv lv lv lv lv lv fr lv lv lv uk en eo lv lv lv lv en
Bezmaksas atpūtas vietas. LVM GEO lietotne
Kur atrast bezmaksas atpūtas vietas? Kur aizbraukt netālu no Rīgas? Kur pacept gaļu vai pasēdēt pie ugunskura? Arī šādus jautājumus saņemu visai bieži. Iespējams daudzi no jums jau šo zina, bet citiem iespējams atklāšu jaunu pasauli. Stāstot to visiem, “iešauju sev mazliet kājā”, paši esam ļoti iecienījuši Latvijas valsts mežu atpūtas vietas, jo tās lielākoties ir ļoti labi iekārtotas, sakoptas un atrodas skaistās vietās. Un pats galvenais – tās ir bez maksas. Protams, jārēķinās ar to, ka tā ir arī laimes spēle – kurš pirmais brauc, tas pirmais ieņem vietu.
Kā tās atrast? Protams, var meklēt ar google palīdzību, taču, manuprāt, pats ērtākais veids ir LVM GEO lietotne. Arī tā ir bezmaksas. Pat ja sākumā vēl nemācēsi lasīt visu karti (meži, purvi, stigas, šosejas, utt.), tas nekas – bildītes atpazīsi. Atliek vien lejupielādēt LVM GEO lietoni savā telefonā un sākt to lietot. Galvenais ir izvēlnes sadaļā “LVM tūrisma vietas” ielikt ķeksīti pie “atpūtas vietas”.
Kad esi izlēmis, kurā virzienā vēlies doties, tad atliek vien atvērt LVM GEO karti un tajā reģionā meklēt kvadrātiņu ar bildīti, kurā attēlota eglīte un soliņš. Šis simbols nozīmē to, ka tā ir bezmaksas atpūtas vieta, taču tās var būt atšķirīgas. Citās atpūtas vietās būs tikai soliņš un ugunskura vieta, savukārt citās var būt arī nojume, sausā tualete, vairāki soli, miskastes. Uzklikšķinot uz atpūtas vietas simbola, parādās atpūtas vietas nosaukums un, lai saprastu, kā tur izskatās, tad jau var iet sērfot pa internetu vai ātri apskatīt google attēlus sadaļā bildes. Pēc tam jau tik atliek izvēlēties to, kura vairāk iet pie sirds.
Manas līdz šim trīs mīļākās LVM atpūtas vietas:
Latgale. Atpūtas vieta “Tīteņi Steķu silā” (56.40189°, 26.22128°)
Šajā vietā nonācām pavisam nejauši, jo Līgo vakarā izdomājām, ka tomēr gribam aizbraukt kaut kur pie dabas un, braukājot no vienas vietas uz otru, nonācām meža vidū pie mežezera, ļoti skaistā atpūtas vietā. Tajā bija milzīga nojume, zem kuras ietilpst ne tikai galds, bet tur varējām arī iekarināt savus šūpuļtīklus. Braucot uz turieni, vietām gan šķita, ka ar vieglo mašīnu kaut kur uzkārsimies, bet galamērķi sasniedzām. Protams, tur bijām vieni, jo bijām ļoti tālu prom no visiem, un diez vai daudzi par tādu vietu vispār zina. Pa dienu vietējie gan bija atbraukuši nopeldēties diezgan aizaugušajā meža ezerā. Taču svētkus varējām izbaudīt mierā, klausoties varžu un koku balsīs.
Vidzeme. Atpūtas vieta pie Pīļezera (57.28350°, 24.89639°)
Šo vietu ieraudzījām un saglabājām savos pierakstos vienā no Latvijas izaicinājuma pārgājieniem. Atpūtas vieta pie skaista ezera tikpat skaistā mežā. Pie atpūtas vietas var piebraukt gan ar auto, gan ar kemperi. Atpūtas vietā nav nojumes, taču tajā ir vairāki soli atstatus viens no otra. Šajā atpūtas vietā varēsi ne tikai nopeldēties, bet arī aiziet palasīt sēnes un ogas. Absolūti skaista vieta.
Vidzeme. Atpūtas vieta pie Lejas ezera (56.78487°, 24.44128°)
Šī man ir mīļa vieta, jo tā ir vistuvāk mājām, te var izrauties, ja gribas mežu tagad un tūlīt. Var aizbraukt, iekārt kokos šūpuļtīklu un klausīties varžu korī. Atpūtas vietā ir arī soliņi un ugunskura vieta.
Latvijas valsts mežos ikviens drīkst brīvi pārvietoties, baudīt skaistumu, ko sniedz daba un arī nakšņot. Taču esi uzmanīgs ar ugunskura kurināšanu – to var darīt tikai tam speciāli paredzētajās vietās. Un atceries – aiznes no meža prom visu, ko atnesi, un varbūt arī nedaudz vairāk.
Lai skaista atpūta pie dabas!
Ja tev patīk manis veidotais saturs, tad šādi vari man pateikt paldies. Spied pelēko pogu, lai uzsauku man kafijas tasi vai zilo pogu, lai dalītos ar rakstu Facebook. Es pateicos par jebkuru tavu izvēli!
Dalies ar rakstu Facebook Atbalstīt
Vai vajag kopt pārgājienu apavus? Kā kopt pārgājienu apavus? Kā izžāvēt...
Videi draudzīgi risinājumi ceļojumos
Kādu dienu izlasīju vārdus: "Tas nekas, ka Tu neesi Zero Waste, bet galvenais...
Ir liela laime piedzīvot mierīgu sevi. Apstāties. Baudīt. Ieelpot. Sajust. Būt pateicīgai. To mācos ik dienu.
43. diena // Kopenick - Berlin
Saņem ziņu par jaunu stāstu savā e-pastā!
"What if I told you" garantē, ka Jūsu dati netiks nodoti trešajai personai, bet tiks izmantoti atbilstoši Likumam par fizisko personu datu aizsardzību unsubscribe@whatifitoldyou.eu
© whatifitoldyou — All Rights Reserved